**भारत सरकार**

**सड़क परिवहन और राजमार्ग मंत्रालय**

**राज्‍य सभा**

**अतारांकित प्रश्‍न सं. 106**

**सोमवार, 30 नवंबर, 2015/9 अग्रहायण, 1937 (शक)**

**राष्ट्रीय राजमार्गों पर संकेत पट्ट**

106. श्री डी. कुपेन्द्र रेड्डी:

क्या सड़क परिवहन और राजमार्ग मंत्री यह बताने की कृपा करेंगे कि:

(क) क्या यह सच है कि कई राष्ट्रीय राजमार्गों पर गति सीमा, मार्ग आदि बताने वाले संकेत पट्टे नहीं लगे हैं;

(ख) यदि हां, तो तत्संबंधी ब्यौरा क्या है; और

(ग) देश के मौजूदा राष्ट्रीय राजमार्गों को विश्वस्तरीय राजमार्ग बनाने के लिए क्या-क्या कदम उठाए गए हैं?

**उत्‍तर**

**सड़क परिवहन और राजमार्ग मंत्रालय में राज्‍य मंत्री**

**(श्री पोन्. राधाकृष्‍णन)**

**(क) से (ग)** सड़क संकेत और मार्गों पर निशान लगाना सभी राष्‍ट्रीय राजमार्ग सुधार परियोजनाओं का अहम हिस्‍सा है और राजमार्ग परियोजनाओं के एक भाग के रूप में इसे क्रियान्‍वित किया जाता है । जब आवश्‍यकता पड़ती है तो गति सीमा के संकेत बोर्ड भी लगाए जाते हैं । राष्‍ट्रीय राजमार्गों का निर्माण निर्धारित मानदण्‍डों के अनुसार किया जाता है जिनकी तुलना अन्‍तर्राष्‍ट्रीय मानकों से की जा सकती है ।

\*\*\*\*\*